การบินไทย ชี้แจง เทียวบินที่ทีจี 660 ลงจอดหวาดเสียวที่ฮาเนดะ
โบอิ้ง 747-400 สายการบินไทย ถ่ายภาพโดย จุลดิส รัตนคำแปง ,การบินไทย กรณี เที่ยวบินทีจี 660 ทำการบินลงจอดหวาดเสียว ที่ท่าอากาศยานฮาเนดะ เมื่อ11 เม.ย.61 เผยนักบินเตรียมลงจอดแต่ไม่เห็นทางวิ่งด้วยสายตา เลยดึงเครื่องขึ้นกลับไปวนมาลงใหม่,กรณีมีสื่อญี่ปุ่นนำเสนอข่าวเที่ยวบินทีจี 660 เส้นทางกรุงเทพฯ-โตเกียว (ฮาเนดะ) เมื่อวันที่ 11 เมษายน 2561 ทำการบินต่ำกว่าความสูงที่กำหนด จนอาจจะทำให้เกิดอุบัติเหตุได้ ขณะร่อนลงจอดที่ท่าอากาศยานนานาชาติฮาเนดะ กรุงโตเกียว ประเทศญี่ปุ่น ,เรืออากาศเอกปรารถนา พัฒนศิริ ผู้อำนวยการใหญ่ฝ่ายความปลอดภัย ความมั่นคงและมาตรฐานการบิน บริษัท การบินไทย จำกัด (มหาชน) เปิดเผยว่า เมื่อวันที่ 11 เมษายน 2561 ที่ผ่านมา เที่ยวบินที่ทีจี 660 เส้นทางกรุงเทพฯ-โตเกียว (ฮาเนดะ) ทำการบินด้วยเครื่องบินแบบโบอิ้ง 747-400 บรรทุกผู้โดยสารและลูกเรือ รวม 384 คน ขณะทำการร่อนลงที่ท่าอากาศยานฮาเนดะ,เที่ยวบินดังกล่าวได้รับคำสั่งจากหอบังคับการบินของท่าอากาศยานฮาเนดะให้ทำการร่อนลงด้วยเครื่องวัดประกอบการบิน VHF omni directional radio range (VOR) ทางวิ่ง 16 ซ้าย ซึ่งเมื่อถึงจุดที่กำหนด นักบินสามารถมองเห็นทางวิ่ง 16 ซ้าย จึงทำการบินต่อด้วยสายตาเพื่อทำการร่อนลง ตามขั้นตอนปฎิบัติตามปกติ โดยขณะเลี้ยวเข้าช่วงสุดท้าย นักบินไม่สามารถมองเห็นทางวิ่งได้อย่างชัดเจน นักบินจึงได้ปฏิบัติตามมาตรฐานความปลอดภัยสูงสุดในการปฏิบัติการบินโดยทำการบินไปใหม่ หรือ Go Around ตามที่กำหนดไว้ในขั้นตอนการร่อนลงสนามบินและมีสัญญาณเตือน,หลังจากนั้นทางเจ้าหน้าที่ควบคุมการจราจรทางอากาศของท่าอากาศยานฮาเนดะได้เปลี่ยนให้นักบินนำเครื่องบินใช้ทางวิ่ง 22 ทำการร่อนลง โดยไม่มีเหตุการณ์ใดๆเกิดขึ้น,ทั้งนี้ นักบินได้ตระหนักถึงสภาพภูมิประเทศและมีการเตรียมการร่อนลงตามขั้นตอนมาตรฐานความปลอดภัยสูงสุดในการปฏิบัติการบิน อย่างไรก็ตาม บริษัทฯ พร้อมให้ความร่วมมือกับหน่วยงานที่เกี่ยวข้องในการตรวจสอบเกี่ยวกับกรณีที่เกิดขึ้นต่อไป.
การบินไทย กรณี เที่ยวบินทีจี 660 ทำการบินลงจอดหวาดเสียว ที่ท่าอากาศยานฮาเนดะ เมื่อ11 เม.ย.61 เผยนักบินเตรียมลงจอดแต่ไม่เห็นทางวิ่งด้วยสายตา เลยดึงเครื่องขึ้นกลับไปวนมาลงใหม่
การบินไทย,ท่าอากาศยานฮาเนดะ,ร่อนลงจอด,โบอิ้ง 747,ลงจอดหวาดเสียว,ข่าวทั่วไป